BEAUTY ปิดเทรดแกร่งกว่าตลาด จับตาเป้าหมายถัดไป 4.48 บ.
BEAUTY ปิดเทรดแกร่งกว่าตลาด จับตาเป้าหมายถัดไป 4.48 บ.โดยราคาปิดตลาดวันนี้อยู่ที่ 4.40 บาท บวก 0.12 บาท หรือ 2.80% มูลค่าการซื้อขาย 149.20 ล้านบาท 
23 ก.ย. 2558

ผู้สื่อข่าวรายงานว่า ราคาหุ้น บริษัท บิวตี้ คอมมูนิตี้ จำกัด (มหาชน) หรือ BEAUTY ปิดตลาดวันนี้อยู่ที่ 4.40 บาท บวก 0.12 บาท หรือ 2.80% มูลค่าการซื้อขาย 149.20 ล้านบาท 
บล.ฟิลลิป แนะนำ “ซื้อ” BEAUTY ราคาเป้าหมาย 5.30 บาท/หุ้น ประเมินมุมมองบวกจากกลยุทธ์ภายในประสบความสำเร็จ โดยปรับกำไรปี 58 จากเดิมเพิ่มเล็กน้อย 1.7% มาที่ 385.6 ล้านบาท จากการปรับอัตรากำไรขั้นต้นขึ้นมาที่ 67.8% โดยกำไรปี 58 คิดเป็นการเพิ่มขึ้น 28% จากช่วงเดียวกันของปีก่อน
บล.เมย์แบงก์ กิมเอ็ง วิเคราะห์เทคนิค BEAUTY แท่งเทียนเกิดรูปแบบ Tower Bottom เป็นสัญญาณหนุนการฟื้นตัว มองเป้าหมายแรกที่ 4.34 บาท และเป้าหมายถัดไปที่ 4.48 บาท